טיול לשוויץ וליער השחור בפסח
5-12.4.26
8 ימים/7 לילות
טיול מאורגן לשווייץ והיער השחור הינו דרך נפלאה להתוודע לאזורים היפים ביותר של אירופה. היער השחור הוא שמו של אזור הררי ומיוער, מנוקד באגמים זכים ומפלי מים רבים, הנמצא במשולש הגבולות של גרמניה, צרפת ושווייץ. במהלך הטיול אנחנו נוסעים דרך היער הצפוף, חוצים את נהר הריין, מבקרים בערים אירופאיות קלאסיות, מטיילים בהרי האלפים וסביב האגמים הרבים הפזורים באזור, ובעיקר- שוטפים את העיניים בנוף ירוק ופסטורלי שנראה כמו יצא מגלויה.
תאריך יציאה: יום א' 5.4   המראה: 08:00  נחיתה: 11:20
תאריך חזרה: יום א' 12.4 המראה: 19:30   נחיתה: 00:35
מסלול הטיול:
יום 1 - תל אביב - היער השחור- מפלי הריין - שטיים אם ריין

נפגש בשדה התעופה בן גוריון לטיסה ליער השחור.לאחר הנחיתה באזור היער השחור נצא לביקור אל מפלי הריין שבמחוז שפהאוזן (Schaffhausen) שבשווייץ. נצפה במפלים המרשימים אשר נמתחים לאורך של 150 מטר בעיקולו של הנהר הגדול באירופה. נתהלך על גדת הנהר ונעצור לצילומים במרפסות התצפית לאורך המסלול. נמשיך לטיול בעיירה הקסומה שטיין אם ריין (Stein am Rhein) שפירוש שמה הוא "אבן על האגם". העיירה היפהפיה מימי הביניים פרושה על גדותיו של נהר הריין ומשמרת מראה ימי ביניימי ייחודי. נטייל בעיירה העתיקה המוקפת חומה ונראה את קירות הבתים המעוטרים בציורי קיר יפים. נתרשם מאדריכלות העיר שחלק ניכר מבתיה בנוי עם תומכות עץ, סגנון האופייני לאזור. בתום הסיור נצא בנסיעה לבית המלון בו נלון בלילות הקרובים.
יום 2 - אגם בלאוזי - ברן

את יום הטיול הזה נקדיש לאחד האתרים היפים והפופולריים ביותר בשוויץ – אגם בלאוזי, פלא טבע שנוצר לפני אלפי שנים ע"י מפולת סלעים במרכז רכס האלפים השוויצרים. מי האגם הצלולים מקנים לאגם מראה ייחודי ומרהיב והוא נחשב לאחד האגמים היפים ביותר בשוויץ. במקום סירה בעלת רצפת זכוכית בה ניתן לשוט ולצפות בעולם שמתחת למים. נצא לטיול סביב האגם המוקף בפארק בו זורם נהר הKander בין עצי היער, סלעי ענק, חוות אלפקות ופינות ישיבה. בחלקו השני של היום, נבקר בעיר הבירה של שוויץ – ברן. נטייל ברחובות העיר העתיקה, המקושטים במבנים היסטוריים ומזרקות צבעוניות מיוחדות המאפיינות את האומנות השוויצרית של תקופת הרנסנס. נראה את בור הדובים שהפכו לסימלה של העיר ברן, נחצה את הגשר שמעל נהר הארה, ממנו נשקפת תצפית אל הגגות והמבנים המרשימים של מרכז העיר ונותיר זמן לקניות ובתי קפה. בתום הסיור נחזור למלוננו.
יום 3 - לוצרן - אנגלברג

נצא לסיור בעיר לוצרן (Luzern) מהיפות בערי שוויץ. ניסע דרך נופים הרריים מכוסים במרבדים ירוקים, פסגות מושלגות ומים הזורמים בשפע. נערוך הפסקה בעיירת הסקי אנגלברג (Engelberg) השוכנת למרגלות הר הטיטליס הגבוה. המעוניינים יוכלו לעלות ברכבל לפסגתו (בתוספת תשלום). נמשיך ללוצרן, העיר הבנויה בקצה הצפוני של אגם ארבעת הקנטונים ומהווה מוקד משיכה לתיירים רבים בזכות יופייה. נסייר בעיר לאורך הטיילת ונראה את מפגש הנהר והאגם. נעלה על גשר קאפלברוק, גשר העץ החוצה את נהר רוס, נצפה על מגדל המים ונמשיך לכיכר הכנסייה שם נצפה על כנסיית סן פטר. נותיר זמן חופשי במדרחוב הססגוני של העיר.
יום 4 - אינטרלקן - קניון הארה

את היום נקדיש למראות הנוף של שוויץ שמושכים אליה המוני תיירים. נתחיל בנסיעה דרומה אל העיירה הציורית מאירינגן (Meiringen) המקום בו הומצא המרנג. העיירה התפרסמה כיעד הנופש של סר ארתור קונאן דויל, מחבר ספרי שרלוק הולמס, שבחר במפלי טרומלבך הסמוכים לעיירה כמקום מותו הבלש המפורסם. מהעיירה נצא בנסיעה לעיירה אינטרלאקן (Interlaken) השוכנת בין שני אגמים. לאורך הדרך נעצור לתצפית על הנוף המשגע של האגמים ורכסי ההרים המושלגים. נערוך סיור בעיירה אינטרלקן ולאחר מכן נמשיך לסיור רגלי לאורכו של קניון הארה (Aareschlucht) המרהיב.
יום 5 - דרך 500 - אגם טיטיזה - מפלי טריברג

יום קסום בנבכי היער השחור אותו נתחיל בביקור ב"אגם טיטי" (Titisee). ניסע בדרך ה-500, שמו של הכביש החוצה את היער השחור מדרום לצפון וממנו נשקפות תצפיות פנורמיות של היער ועמק הריין. עם הגיענו לטיטיזה נסייר על שפת האגם היפה שנוצר כתוצאה מנסיגת קרחון והוא מוקף ביער עצי מחט צפוף. נשלב סיור בעיירה טיטיזה השוכנת על גדות האגם ומציעה תצפית פנורמית על אחד המקומות היפים ביותר ביער השחור. לאחר מכן נמשיך לטריברג (Triberg), הבירה של שעוני הקוקייה, שזכתה לפירסומה בזכות 2 שעוני קוקייה, מהגדולים בעולם, הנמצאים בה. נמשיך למפלי הטריברג הנופלים מגובה של כ-170 מטרים ונטפס במעלה המפלים בין פלגי מים ויער סבוך.
יום 6 - קולמר, פרייבורג ודרך היין

נתחיל את יומנו בנסיעה דרומה ב"דרך היין" המפורסמת של חבל אלזס. ניסע בין הכרמים הנטועים על הגבעות העגלגלות של עמק הנהר ונעצור לביקור באחד הכפרים הציוריים שנראה כאילו יצא מתוך ספר אגדות. נגיע אל קולמר (Colmar), שבליבה של דרך היין ובה נסייר בקרוניות בין סמטאות העיר העתיקה, תעלות המים הזורמות בה והבוטיקים המקסימים. בחלקו השני של היום נצא לסיור בעיר פרייבורג (Freiburg), הידועה גם כבירת אזור היער השחור. נערוך סיור מקיף בין הסמטאות הצרות של העיר העתיקה לצד תעלות המים החוצות את הרובע, נבקר בקתדרלה הגותית המפוארת, נראה את בית העירייה ונותיר זמן פנוי לקניות.
יום 7 - שטרסבורג - באדן באדן

נקדיש את היום בסיור בעיר שטרסבורג (Strasbourg) – בירת חבל אלזס, עליו נאבקו צרפת וגרמניה לאורך ההיסטוריה. העיר הממוקמת בצומת דרכים חשוב במערב אירופה ומשמשת גם כמקום מושבו של הפרלמנט האירופאי. נבקר בעיר העתיקה ונראה את קתדרלת נוטרדם המרשימה, ובה שעון עצום ממדים שנבנה במאה ה-16. נמשיך לעיר המרחצאות באדן באדן (Baden-Baden), עוד בימי הביניים נודעה העיר כעיירת מרפא. נטייל לאורך נחל האוסבאך העובר בליבה של העיר בפארק ליכטנטאלר מקושט בגנים מטופחים, מזרקות ופסלים של סופרים משוררים ופילוסופים מתקופת הרוח. נגיע לגני הקזינו המפורסם שנבנה בסגנון ניאו קלאסי צרפתי, והוא גולת הכותרת של העיר. אורחי הקזינו והמרחצאות הביאו לבניית רחובות העיר במראה שיקי יוקרתי ואלגנטי. נשאיר זמן לשוטט בין חנויות היוקרה וגלריות האומנות לצד בתי הקפה והמסעדות.
יום 8 - היידלברג - תל אביב

נבקר בעיר היידלברג (Heidelberg) - עיר אוניברסיטאית עתיקה שנשתמרה בצורה מופלאה. נעלה לטירת היידלברג – הנחשבת לאחת הטירות המרשימות ביותר בגרמניה המשלבת בין הריסות ויופי מלכותי. נסייר בגני הטירה ונגיע לתצפית מרהיבה על נהר הנקר (Neckar), על גגות העיר האדומים, המגדלים והכנסיות. לאחר מכן, נתהלך לאורך השדרה עד לגשר העתיק (Alte Brücke), החוצה את הנהר. נכנס לרחוב הראשי Hauptstraße, אחד מהמדרחובים הארוכים והיפים ביותר בגרמניה. הרחוב השוקק מלא בחנויות בוטיק, מאפיות ובתי קפה בין המבנים ההיסטוריים של העיר: בית העירייה, האוניברסיטה העתיקה ביותר בגרמניה וכנסיית רוח הקודש המרשימה בלב כיכר השוק. מעל לקילומטר וחצי חיים ותוססים. בהתאם לשעת הטיסה נצא לשדה התעופה לטיסה חזרה ארצה. 
הערות: תוכנית הטיול מתארת את האתרים בהם נבקר, אך לא את סדר הביקורים או כיוון הנסיעה.
עלות: 1649 € לאדם בחדר זוגי(שניים בחדר) 
400 € תוספת ליחיד
***המחירים נכונים ליום פרסום הטיול. ייתכנו שינויים במחיר הטיול

מחיר הטיול כולל:
טיסות הלוך ושוב ת"א – היער השחור
אוטובוס תיירים נוח וממוזג

לינה בבתי מלון מדרגת תיירות טובה

מדריך טיולים ישראלי מצוות "אשת טורס"

כלכלה:לינה וארוחת בוקר

כניסות לאתרים כפי שמצוין במסלול

טיפ לנהג
המחיר אינו כולל:
ביטוחים

הוצאות אישיות

סיורי בחירה

מס לינה (במידה ונדרש, תשלום ישירות בבית המלון)

סבלות

טיפ למדריך הישראלי (מקובל לתת 5 אירו לאדם ליום)
הערה: לתשומת ליבכם, ומבלי לגרוע מן הקבוע להלן בסע' 94-98 לתקנון, מובהר בזה כי שלא כמו בישראל, במרבית מדינות העולם אין כיסוי ביטוחי לנזקי גוף הנגרמים מתאונות דרכים,ובחלק מהמדינות קיים כיסוי חלקי בלבד, מבלי לגרוע מכלליות האמור לעיל מובהר בזה כי אשת טורס איננה יכולה לרכוש עבור הנוסעים לחו"ל ביטוח לכיסוי נזקי גוף הנגרמים כתוצאה מתאונות דרכים.
מספר המקומות על הטיסה מוגבל לכן כדאי להקדים ולהירשם!
הטיול מאורגן ומנוהל ע"י חברת "אשת טורס " ובאחריותה, 
התשלום יועבר ישירות לחברת "אשת טורס
052-2945446
